CELEX: 32015R1039
Language: el
Date: 2015-06-30 00:00:00
Title: Κανονισμός (ΕΕ) 2015/1039 της Επιτροπής, της 30ής Ιουνίου 2015, για τροποποίηση του κανονισμού (ΕΕ) αριθ. 748/2012 όσον αφορά τις πτητικές δοκιμές (Κείμενο που παρουσιάζει ενδιαφέρον για τον ΕΟΧ)

1.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 167/1
            
         ΚΑΝΟΝΙΣΜΌΣ (ΕΕ) 2015/1039 ΤΗΣ ΕΠΙΤΡΟΠΉΣ
   της 30ής Ιουνίου 2015
   για τροποποίηση του κανονισμού (ΕΕ) αριθ. 748/2012 όσον αφορά τις πτητικές δοκιμές
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ (1), και ιδίως το άρθρο 5 παράγραφος 5 και το άρθρο 7 παράγραφος 6,
   Εκτιμώντας τα ακόλουθα:
   
               (1)
            
            
               O κανονισμός (ΕΕ) αριθ. 748/2012 της Επιτροπής (2) πρέπει να τροποποιηθεί ώστε να ρυθμίζει, ως μέρος των συνθηκών πτήσης, τις ικανότητες και την πείρα των χειριστών και των επικεφαλής μηχανικών πτητικών δοκιμών, ανάλογα με την πολυπλοκότητα των εκτελούμενων πτητικών δοκιμών και των αεροσκαφών, με σκοπό τη βελτίωση της ασφάλειας και την τόνωση της εναρμόνισης των απαιτήσεων σχετικά με τις ικανότητες και την πείρα των μελών του πληρώματος πτητικών δοκιμών εντός της Ένωσης.
            
         
               (2)
            
            
               Για να προωθεί η ασφαλής διεξαγωγή των πτητικών δοκιμών πρέπει επίσης να θεσπιστούν απαιτήσεις για τους οργανισμούς παραγωγής και σχεδιασμού που εκτελούν πτητικές δοκιμές, και η απαίτηση να υπάρχει εγχειρίδιο πτητικών δοκιμών στο οποίο να καθορίζονται η πολιτική και οι διαδικασίες του φορέα όσον αφορά τις πτητικές δοκιμές. Το εν λόγω εγχειρίδιο πρέπει να περιλαμβάνει την πολιτική και τις διαδικασίες όσον αφορά τη σύνθεση και τις ικανότητες του πληρώματος, την παρουσία επί του αεροσκάφους προσώπων πλην των μελών του πληρώματος, τη διαχείριση κινδύνων και ασφάλειας, τον προσδιορισμό των οργάνων και του εξοπλισμού που πρέπει να φέρει το αεροσκάφος.
            
         
               (3)
            
            
               Χάριν σαφήνειας αναδιατυπώθηκε ο κανονισμός (ΕΚ) αριθ. 2042/2003 της Επιτροπής (3). Επειδή το έντυπο 15α του EASA, που ορίζεται στο προσάρτημα II του παραρτήματος I (Μέρος 21) του κανονισμού (ΕΕ) αριθ. 748/2012, παραπέμπει στον κανονισμό (ΕΚ) αριθ. 2042/2003, είναι αναγκαίο να επικαιροποιηθεί η παραπομπή.
            
         
               (4)
            
            
               Είναι αναγκαίο να δοθεί επαρκής χρόνος στον αεροναυτικό κλάδο και στα κράτη μέλη για να προσαρμοστούν στις εν λόγω απαιτήσεις. Συνεπώς, θα πρέπει να προβλεφθούν κατάλληλες μεταβατικές διατάξεις. Ωστόσο, για ορισμένες τροποποιήσεις πρέπει να προβλεφθούν ετεροχρονισμένες ημερομηνίες εφαρμογής τους, λαμβανομένης υπόψη της φύσης των εν λόγω τροποποιήσεων.
            
         
               (5)
            
            
               Τα μέτρα που προβλέπονται στον παρόντα κανονισμό βασίζονται στη γνώμη που εξέδωσε ο οργανισμός σύμφωνα με το άρθρο 19 παράγραφος 1 του κανονισμού (ΕΚ) αριθ. 216/2008.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Οργανισμού Ασφάλειας της Αεροπορίας, που συστάθηκε δυνάμει του άρθρου 65 του κανονισμού (ΕΚ) αριθ. 216/2008,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση
   Το παράρτημα I (Μέρος 21) του κανονισμού (ΕΕ) αριθ. 748/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Μεταβατικές διατάξεις
   1.   Τα κράτη μέλη τα οποία στις 21 Ιουλίου 2015 έχουν εκδώσει εθνικές άδειες για μέλη πληρώματος πτητικών δοκιμών πλην των χειριστών μπορούν να συνεχίσουν την έκδοση αυτών των αδειών μέχρι τις 31 Δεκεμβρίου 2017 σύμφωνα με το εθνικό τους δίκαιο. Οι κάτοχοι των εν λόγω αδειών μπορούν να συνεχίσουν να ασκούν τα δικαιώματά τους μέχρι την ημερομηνία αυτή.
   2.   Μετά τις 31 Δεκεμβρίου 2017 οι κάτοχοι ή οι αιτούντες τη χορήγηση πτητικής άδειας μπορούν να εξακολουθούν να χρησιμοποιούν τις υπηρεσίες των χειριστών πτητικών δοκιμών που εμπλέκονται σε πτητικές δοκιμές κατηγορίας τρία ή τέσσερα κατά το προσάρτημα XII του παραρτήματος I του κανονισμού (ΕΕ) αριθ. 748/2012, και τις υπηρεσίες μηχανικών πτητικών δοκιμών οι οποίοι εκτελούν πτητικές δοκιμές σύμφωνα με τους εφαρμοστέους κανόνες της εθνικής νομοθεσίας πριν από την ημερομηνία αυτή. Η εν λόγω χρησιμοποίηση υπηρεσιών πρέπει να περιορίζεται στο πεδίο εφαρμογής των καθηκόντων των μελών του πληρώματος πτητικών δοκιμών που έχει καθοριστεί πριν από τις 31 Δεκεμβρίου 2017.
   Το πεδίο καθηκόντων μέλους πληρώματος πτητικών δοκιμών καθορίζει ο κάτοχος ή ο αιτών τη χορήγηση πτητικής άδειας που χρησιμοποιεί ή σκοπεύει να χρησιμοποιήσει τις υπηρεσίες του μέλους, με βάση την πείρα και την εκπαίδευση του μέλους πληρώματος πτητικών δοκιμών, καθώς και τα σχετικά αρχεία του κατόχου ή του αιτούντος τη χορήγηση της πτητικής άδειας. Αυτό το πεδίο καθηκόντων μέλους πληρώματος πτητικών δοκιμών τίθεται στη διάθεση της αρμόδιας αρχής.
   Κάθε προσθήκη ή άλλη τροποποίηση του πεδίου καθηκόντων των εν λόγω μελών πληρώματος πτητικών δοκιμών από τον κάτοχο ή τον αιτούντα τη χορήγηση πτητικής άδειας που κάνει χρήση ή σκοπεύει να κάνει χρήση των υπηρεσιών τους πρέπει να πληροί τις απαιτήσεις του προσαρτήματος XII του παραρτήματος I του κανονισμού (ΕΕ) αριθ. 748/2012.
   3.   Έως τις 31 Δεκεμβρίου 2015 οι αρμόδιες αρχές μπορούν να συνεχίσουν να εκδίδουν πιστοποιητικό επανεξέτασης της αξιοπλοΐας κατά το έντυπο 15α του EASA, όπως ορίζεται στο προσάρτημα II του παραρτήματος I του κανονισμού (ΕΕ) αριθ. 748/2012, ως ίσχυε πριν από τις 21 Ιουλίου 2015. Πιστοποιητικά εκδοθέντα πριν από την 1η Ιανουαρίου 2016 παραμένουν σε ισχύ μέχρι να τροποποιηθούν, να ανασταλούν ή να ανακληθούν.
   Άρθρο 3
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 21 Ιουλίου 2015.
   Ωστόσο:
   
               α)
            
            
               τα σημεία 2 και 3 του παραρτήματος εφαρμόζονται από την 1η Ιανουαρίου 2016· εφόσον γίνεται αναφορά στο προσάρτημα XII του παραρτήματος I του κανονισμού (ΕΕ) αριθ. 748/2012, εφαρμόζεται το στοιχείο β)·
            
         
               β)
            
            
               το σημείο 6 του παραρτήματος όσον αφορά το σημείο Δ του προσαρτήματος XII εφαρμόζεται από την 1η Ιανουαρίου 2018, με την επιφύλαξη των απαιτήσεων που ήδη απορρέουν από το παράρτημα I (Μέρος FCL) του κανονισμού (ΕΕ) αριθ. 1178/2011 ης Επιτροπής (4).
            
         
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Ιουνίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 79 της 19.3.2008, σ. 1.
   
      (2)  Κανονισμός (ΕΕ) αριθ. 748/2012 της Επιτροπής, της 3ης Αυγούστου 2012, σχετικά με τον καθορισμό εκτελεστικών κανόνων για την πιστοποίηση αξιοπλοΐας και την περιβαλλοντική πιστοποίηση αεροσκαφών και των σχετικών προϊόντων, εξαρτημάτων και εξοπλισμού, καθώς και για την πιστοποίηση φορέων σχεδιασμού και παραγωγής (ΕΕ L 224 της 21.8.2012, σ. 1).
   
      (3)  Κανονισμός (ΕΚ) αριθ. 2042/2003 της Επιτροπής, της 20ής Νοεμβρίου 2003, για τη διαρκή αξιοπλοΐα του αεροσκάφους και των αεροναυτικών προϊόντων, εξαρτημάτων και εξοπλισμού και για την έγκριση των φορέων και του προσωπικού που είναι αρμόδιοι για τα εν λόγω καθήκοντα (ΕΕ L 315 της 28.11.2003, σ. 1).
   
      (4)  Κανονισμός (ΕΕ) αριθ. 1178/2011 της Επιτροπής, της 3ης Νοεμβρίου 2011, για τον καθορισμό τεχνικών απαιτήσεων και διοικητικών διαδικασιών όσον αφορά το ιπτάμενο προσωπικό πολιτικής αεροπορίας δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (ΕΕ L 311 της 25.11.2011, σ. 1).
   
      ΠΑΡΑΡΤΗΜΑ
      Το παράρτημα I (Μέρος 21) του κανονισμού (ΕΕ) αριθ. 748/2012 της Επιτροπής τροποποιείται ως εξής:
      
                  1)
               
               
                  Στον πίνακα περιεχομένων προστίθεται η ακόλουθη εγγραφή:
                  «Προσάρτημα XII — Κατηγορίες πτητικών δοκιμών και συναφή προσόντα του πληρώματος πτητικών δοκιμών 85».
               
            
                  2)
               
               
                  Στην παράγραφο 21.A.143 στοιχείο α) προστίθεται το ακόλουθο σημείο 13:
                  
                              «13.
                           
                           
                              αν πρόκειται να εκτελεστούν πτητικές δοκιμές, εγχειρίδιο πτητικών δοκιμών που καθορίζει τις πολιτικές και τις διαδικασίες του φορέα όσον αφορά τις πτητικές δοκιμές. Το εγχειρίδιο πτητικών δοκιμών περιλαμβάνει:
                              
                                          i)
                                       
                                       
                                          περιγραφή των διαδικασιών του φορέα για τις πτητικές δοκιμές, συμπεριλαμβανομένης της εμπλοκής του φορέα πτητικών δοκιμών στη διαδικασία έκδοσης πτητικής άδειας·
                                       
                                    
                                          ii)
                                       
                                       
                                          την πολιτική πληρώματος, στην οποία συγκαταλέγονται η σύνθεση, η επάρκεια, η ενημερότητα και οι περιορισμοί χρόνου πτήσης, σύμφωνα με το προσάρτημα XII του παρόντος παραρτήματος I (Μέρος 21), ανάλογα με την περίπτωση·
                                       
                                    
                                          iii)
                                       
                                       
                                          τις διαδικασίες για τη μεταφορά προσώπων πλην των μελών του πληρώματος και την εκπαίδευση πτητικών δοκιμών, ανάλογα με την περίπτωση·
                                       
                                    
                                          iv)
                                       
                                       
                                          πολιτική διαχείρισης κινδύνου και ασφάλειας και συναφείς μεθοδολογίες·
                                       
                                    
                                          v)
                                       
                                       
                                          διαδικασίες για τον προσδιορισμό των οργάνων και του εξοπλισμού που πρέπει να φέρει το αεροσκάφος·
                                       
                                    
                                          vi)
                                       
                                       
                                          κατάλογο των εγγράφων που πρέπει να υποβάλλονται για τις πτητικές δοκιμές.».
                                       
                                    
                        
            
                  3)
               
               
                  Στην παράγραφο 21.A.243, το στοιχείο α) αντικαθίσταται από το ακόλουθο κείμενο:
                  
                              «α)
                           
                           
                              Ο φορέας σχεδιασμού υποβάλλει στον Οργανισμό εγχειρίδιο το οποίο περιγράφει, είτε άμεσα είτε με παραπομπές, την οργάνωση, τις σχετικές διαδικασίες και τα προϊόντα ή τις τροποποιήσεις επί των προϊόντων που προτίθεται να σχεδιάσει. Αν πρόκειται να εκτελεστούν πτητικές δοκιμές, υποβάλλεται εγχειρίδιο πτητικών δοκιμών που καθορίζει τις πολιτικές και τις διαδικασίες του φορέα όσον αφορά τις πτητικές δοκιμές. Το εγχειρίδιο πτητικών δοκιμών περιλαμβάνει:
                              
                                          i)
                                       
                                       
                                          περιγραφή των διαδικασιών του φορέα για τις πτητικές δοκιμές, συμπεριλαμβανομένης της εμπλοκής του φορέα πτητικών δοκιμών στη διαδικασία έκδοσης πτητικής άδειας·
                                       
                                    
                                          ii)
                                       
                                       
                                          την πολιτική πληρώματος, στην οποία συγκαταλέγονται η σύνθεση, η επάρκεια, η ενημερότητα και οι περιορισμοί χρόνου πτήσης, σύμφωνα με το προσάρτημα XII του παρόντος παραρτήματος I (Μέρος 21), ανάλογα με την περίπτωση·
                                       
                                    
                                          iii)
                                       
                                       
                                          τις διαδικασίες για τη μεταφορά προσώπων πλην των μελών του πληρώματος και την εκπαίδευση πτητικών δοκιμών, ανάλογα με την περίπτωση·
                                       
                                    
                                          iv)
                                       
                                       
                                          πολιτική διαχείρισης κινδύνου και ασφάλειας και συναφείς μεθοδολογίες·
                                       
                                    
                                          v)
                                       
                                       
                                          διαδικασίες για τον προσδιορισμό των οργάνων και του εξοπλισμού που πρέπει να φέρει το αεροσκάφος·
                                       
                                    
                                          vi)
                                       
                                       
                                          κατάλογο των εγγράφων που πρέπει να υποβάλλονται για τις πτητικές δοκιμές.».
                                       
                                    
                        
            
                  4)
               
               
                  Στην παράγραφο 21.A.708 στοιχείο β), το σημείο 2 αντικαθίσταται από το ακόλουθο κείμενο:
                  
                              «2.
                           
                           
                              κάθε προϋπόθεση ή περιορισμό που επιβάλλεται στο πλήρωμα πτήσης για την πτήση του αεροσκάφους, επιπλέον εκείνων που ορίζονται στο προσάρτημα XII του παρόντος παραρτήματος I (Μέρος 21).».
                           
                        
            
                  5)
               
               
                  Το προσάρτημα II αντικαθίσταται από το ακόλουθο:«
                     Προσάρτημα II
                     
                        Πιστοποιητικό επιθεώρησης της αξιοπλοΐας — Έντυπο 15α του EASA
                     
                     
                        
                  »
            
                  6)
               
               
                  Προστίθεται το ακόλουθο προσάρτημα XII:
                  
                     «Προσάρτημα XII
                     
                        Κατηγορίες πτητικών δοκιμών και συναφή προσόντα του πληρώματος πτητικών δοκιμών
                     
                     A.   Γενικά
                     
                     Το παρόν προσάρτημα καθορίζει τα αναγκαία προσόντα για το πλήρωμα πτήσης που εμπλέκεται στην εκτέλεση πτητικών δοκιμών με αεροσκάφη που έχουν πιστοποιηθεί ή θα πιστοποιηθούν σύμφωνα με τις προδιαγραφές πιστοποίησης CS-23 για αεροσκάφη με μέγιστη μάζα απογείωσης (MTOM) 2 000 kg ή μεγαλύτερη, CS-25, CS-27, CS-29 ή ισοδύναμους κώδικες αξιοπλοΐας.
                     B.   Ορισμοί
                     
                     1.   “Μηχανικός πτητικών δοκιμών”: κάθε μηχανικός που εμπλέκεται σε πτητικές δοκιμές είτε στο έδαφος είτε εν πτήσει.
                     2.   “Επικεφαλής μηχανικός πτητικών δοκιμών”: μηχανικός πτητικών δοκιμών στον οποίον έχουν ανατεθεί καθήκοντα σε αεροσκάφος με σκοπό την εκτέλεση πτητικών δοκιμών ή την παροχή βοήθειας στον χειριστή κατά τον χειρισμό του αεροσκάφους και των συστημάτων του στη διάρκεια πτητικών δοκιμών.
                     3.   “Πτητικές δοκιμές”: 
                     
                                 3.1.
                              
                              
                                 πτήσεις για τη φάση ανάπτυξης νέου σχεδιασμού (αεροσκαφών, συστημάτων πρόωσης, εξαρτημάτων και εξοπλισμού)·
                              
                           
                                 3.2.
                              
                              
                                 πτήσεις για την απόδειξη συμμόρφωσης με τη βάση πιστοποίησης ή με τον τύπο σχεδιασμού·
                              
                           
                                 3.3.
                              
                              
                                 πτήσεις που αποσκοπούν στον πειραματισμό με νέους σχεδιασμούς που απαιτούν μη συμβατικούς ελιγμούς ή προφίλ για τα οποία θα ήταν δυνατή η έξοδος από τον ήδη εγκεκριμένο φάκελο πτήσης του αεροσκάφους·
                              
                           
                                 3.4.
                              
                              
                                 εκπαιδευτικές πτήσεις πτητικών δοκιμών.
                              
                           Γ.   Κατηγορίες πτητικών δοκιμών
                     
                     1.   Γενικά
                     
                     Οι παρακάτω περιγραφές αφορούν τις πτήσεις που εκτελούνται από φορείς σχεδιασμού και παραγωγής σύμφωνα με το παράρτημα I (Μέρος 21).
                     2.   Πεδίο εφαρμογής
                     
                     Αν σε δοκιμή εμπλέκονται περισσότερα του ενός αεροσκάφη, η πτήση κάθε μεμονωμένου αεροσκάφους αξιολογείται βάσει του παρόντος προσαρτήματος ώστε να προσδιοριστεί αν αποτελεί πτητική δοκιμή και, κατά περίπτωση, η κατηγορία στην οποία υπάγεται.
                     Οι πτήσεις που αναφέρονται σημείο 6 Β.3 είναι τα μόνα είδη πτήσεων που εμπίπτουν στο πεδίο εφαρμογής του παρόντος προσαρτήματος.
                     3.   Κατηγορίες πτητικών δοκιμών
                     
                     Οι πτητικές δοκιμές εμπίπτουν στις ακόλουθες τέσσερις κατηγορίες:
                     
                                 3.1.
                              
                              
                                 Κατηγορία ένα (1)
                                 
                                             α)
                                          
                                          
                                             αρχική πτήση ή αρχικές πτήσεις νέου τύπου αεροσκάφους ή αεροσκάφους του οποίου τα χαρακτηριστικά πτήσης ή χειρισμού ενδέχεται να έχουν υποστεί σημαντικές αλλαγές·
                                          
                                       
                                             β)
                                          
                                          
                                             πτήσεις κατά τις οποίες μπορεί να προβλεφθεί η πιθανή αντιμετώπιση χαρακτηριστικών πτήσης σημαντικά διαφορετικών από εκείνα που είναι ήδη γνωστά·
                                          
                                       
                                             γ)
                                          
                                          
                                             πτήσεις για τη διερεύνηση καινοτόμων ή ασυνήθων χαρακτηριστικών ή τεχνικών σχεδιασμού αεροσκαφών·
                                          
                                       
                                             δ)
                                          
                                          
                                             πτήσεις για τον καθορισμό ή την επέκταση του φακέλου πτήσης·
                                          
                                       
                                             ε)
                                          
                                          
                                             πτήσεις για τον προσδιορισμό των κανονιστικών επιδόσεων, των χαρακτηριστικών πτήσης και των χαρακτηριστικών χειρισμού κατά την προσέγγιση των ορίων του φακέλου πτήσης·
                                          
                                       
                                             στ)
                                          
                                          
                                             εκπαίδευση πτητικών δοκιμών για πτητικές δοκιμές κατηγορίας 1.
                                          
                                       
                           
                                 3.2.
                              
                              
                                 Κατηγορία δύο (2)
                                 
                                             α)
                                          
                                          
                                             πτήσεις που δεν εμπίπτουν στην κατηγορία 1 με αεροσκάφη των οποίων ο τύπος δεν έχει ακόμη πιστοποιηθεί·
                                          
                                       
                                             β)
                                          
                                          
                                             πτήσεις οι οποίες δεν εμπίπτουν στην κατηγορία 1 με αεροσκάφη ήδη πιστοποιημένου τύπου μετά την εκτέλεση τροποποίησης που δεν έχει ακόμη εγκριθεί και οι οποίες:
                                             
                                                         i)
                                                      
                                                      
                                                         απαιτούν αξιολόγηση της γενικής συμπεριφοράς του αεροσκάφους· ή
                                                      
                                                   
                                                         ii)
                                                      
                                                      
                                                         απαιτούν αξιολόγηση των βασικών διαδικασιών πληρώματος όταν λειτουργεί ή απαιτείται νέο ή τροποποιημένο σύστημα· ή
                                                      
                                                   
                                                         iii)
                                                      
                                                      
                                                         απαιτούνται για τη σκόπιμη πτήση εκτός των ορίων του τρέχοντος εγκεκριμένου επιχειρησιακού φακέλου πτήσης, αλλά εντός του διερευνώμενου φακέλου πτήσης·
                                                      
                                                   
                                       
                                             γ)
                                          
                                          
                                             εκπαίδευση πτητικών δοκιμών για πτητικές δοκιμές κατηγορίας 2.
                                          
                                       
                           
                                 3.3.
                              
                              
                                 Κατηγορία τρία (3)
                                 Πτήσεις που εκτελούνται προκειμένου να εκδοθεί δήλωση συμμόρφωσης για προσφάτως κατασκευασμένο αεροσκάφος, για τις οποίες δεν απαιτείται πτήση εκτός των ορίων που καθορίζονται στο πιστοποιητικό τύπου ή στο εγχειρίδιο πτήσης αεροσκάφους.
                              
                           
                                 3.4.
                              
                              
                                 Κατηγορία τέσσερα (4)
                                 Πτήσεις που δεν εμπίπτουν στην κατηγορία 1 ή 2 με αεροσκάφη ήδη πιστοποιημένου τύπου, σε περίπτωση αλλαγής σχεδιασμού που δεν έχει ακόμη εγκριθεί.
                              
                           Δ.   Επάρκεια και πείρα χειριστών και επικεφαλής μηχανικών πτητικών δοκιμών
                     
                     1.   Γενικά
                     
                     Οι χειριστές και οι επικεφαλής μηχανικοί πτητικών δοκιμών πρέπει να διαθέτουν την επάρκεια και την πείρα που καθορίζονται στον ακόλουθο πίνακα.
                     
                                  
                              
                              
                                 Κατηγορίες πτητικών δοκιμών
                              
                           
                                 Αεροσκάφος
                              
                              
                                 1
                              
                              
                                 2
                              
                              
                                 3
                              
                              
                                 4
                              
                           
                                 Αεροσκάφη τοπικών συγκοινωνιών κατηγορίας CS-23 ή αεροσκάφη με ταχύτητα βύθισης σχεδιασμού (Md) άνω των 0,6 ή μέγιστη οροφή άνω των 7 260 m (25 000 ft), αεροσκάφη κατηγορίας CS-25, CS-27, CS-29 ή ισοδύναμων κωδικών αξιοπλοΐας
                              
                              
                                 Επίπεδο επάρκειας 1
                              
                              
                                 Επίπεδο επάρκειας 2
                              
                              
                                 Επίπεδο επάρκειας 3
                              
                              
                                 Επίπεδο επάρκειας 4
                              
                           
                                 Άλλα αεροσκάφη κατηγορίας CS-23 με MTOM ίση ή άνω των 2 000 kg
                              
                              
                                 Επίπεδο επάρκειας 2
                              
                              
                                 Επίπεδο επάρκειας 2
                              
                              
                                 Επίπεδο επάρκειας 3
                              
                              
                                 Επίπεδο επάρκειας 4
                              
                           1.1.   Επίπεδο επάρκειας 1
                     
                              
                                 1.1.1.
                              
                              
                                 Οι χειριστές πρέπει να πληρούν τις απαιτήσεις του παραρτήματος I (Μέρος-FCL) του κανονισμού (ΕΕ) αριθ. 1178/2011 της Επιτροπής της 3ης Νοεμβρίου 2011 (1).
                              
                           
                              
                                 1.1.2.
                              
                              
                                 Ο επικεφαλής μηχανικός δοκιμών πτήσης πρέπει να έχει:
                                 
                                             α)
                                          
                                          
                                             ολοκληρώσει ικανοποιητικά κύκλο εκπαιδευτικών μαθημάτων επιπέδου επάρκειας 1· και
                                          
                                       
                                             β)
                                          
                                          
                                             πτητική πείρα τουλάχιστον 100 ωρών, συμπεριλαμβανομένης εκπαίδευσης πτητικών δοκιμών.
                                          
                                       
                           1.2.   Επίπεδο επάρκειας 2
                     
                              
                                 1.2.1.
                              
                              
                                 Οι χειριστές πρέπει να πληρούν τις απαιτήσεις του παραρτήματος I (Μέρος FCL) του κανονισμού (ΕΕ) αριθ. 1178/2011.
                              
                           
                              
                                 1.2.2.
                              
                              
                                 Ο επικεφαλής μηχανικός δοκιμών πτήσης πρέπει να έχει:
                                 
                                             α)
                                          
                                          
                                             ολοκληρώσει ικανοποιητικά κύκλο εκπαιδευτικών μαθημάτων επιπέδου επάρκειας 1 ή 2· και
                                          
                                       
                                             β)
                                          
                                          
                                             πτητική πείρα τουλάχιστον 50 ωρών, συμπεριλαμβανομένης εκπαίδευσης πτητικών δοκιμών.
                                          
                                       Ο κύκλος εκπαιδευτικών μαθημάτων επιπέδου επάρκειας 1 ή 2 για επικεφαλής μηχανικό δοκιμών πτήσης πρέπει να καλύπτει τουλάχιστον τα εξής θέματα:
                                 
                                             i)
                                          
                                          
                                             επιδόσεις·
                                          
                                       
                                             ii)
                                          
                                          
                                             σταθερότητα και έλεγχο/ικανότητες χειρισμού·
                                          
                                       
                                             iii)
                                          
                                          
                                             συστήματα·
                                          
                                       
                                             iv)
                                          
                                          
                                             διαχείριση δοκιμών· και
                                          
                                       
                                             v)
                                          
                                          
                                             διαχείριση κινδύνων/ασφάλειας.
                                          
                                       
                           1.3.   Επίπεδο επάρκειας 3
                     
                              
                                 1.3.1.
                              
                              
                                 Οι χειριστές πρέπει να είναι κάτοχοι πτυχίου σε ισχύ κατάλληλου για την κατηγορία του αεροσκάφους υπό δοκιμή, το οποίο έχει εκδοθεί σύμφωνα με το Μέρος FCL καθώς και να είναι κάτοχοι τουλάχιστον πτυχίου χειριστή αεροσκαφών εμπορικών αερομεταφορών (CPL). Επιπλέον, ο κυβερνήτης πρέπει:
                                 
                                             α)
                                          
                                          
                                             να κατέχει ικανότητα πτητικών δοκιμών· ή
                                          
                                       
                                             β)
                                          
                                          
                                             να έχει πτητική πείρα τουλάχιστον 1 000 ωρών ως κυβερνήτης σε αεροσκάφη με παρόμοια πολυπλοκότητα και χαρακτηριστικά· και
                                          
                                       
                                             γ)
                                          
                                          
                                             να έχει συμμετάσχει, για κάθε τάξη ή τύπο αεροσκαφών, σε όλες τις πτήσεις που αποτελούν μέρος του προγράμματος για την έκδοση ατομικού πιστοποιητικού πτητικής ικανότητας για τουλάχιστον πέντε αεροσκάφη.
                                          
                                       
                           
                              
                                 1.3.2.
                              
                              
                                 Ο επικεφαλής μηχανικός δοκιμών πτήσης πρέπει:
                                 
                                             α)
                                          
                                          
                                             να πληροί το επίπεδο επάρκειας 1 ή 2· ή
                                          
                                       
                                             β)
                                          
                                          
                                             να έχει αποκτήσει σημαντική πτητική πείρα σχετική με τη δραστηριότητα· και
                                          
                                       
                                             γ)
                                          
                                          
                                             να έχει συμμετάσχει σε όλες τις πτήσεις που αποτελούν μέρος του προγράμματος για την έκδοση ατομικού πιστοποιητικού πτητικής ικανότητας για τουλάχιστον πέντε αεροσκάφη.
                                          
                                       
                           1.4.   Επίπεδο επάρκειας 4
                     
                              
                                 1.4.1.
                              
                              
                                 Οι χειριστές πρέπει να είναι κάτοχοι πτυχίου σε ισχύ κατάλληλου για την κατηγορία του αεροσκάφους υπό δοκιμή, το οποίο έχει εκδοθεί σύμφωνα με το Μέρος FCL και να είναι κάτοχοι τουλάχιστον πτυχίου CPL. Ο κυβερνήτης πρέπει να κατέχει ικανότητα πτητικών δοκιμών ή να έχει πτητική πείρα τουλάχιστον 1 000 ωρών ως κυβερνήτης σε αεροσκάφη με παρόμοια πολυπλοκότητα και χαρακτηριστικά.
                              
                           
                              
                                 1.4.2.
                              
                              
                                 Η επάρκεια και η πείρα για τους επικεφαλής μηχανικούς πτητικών δοκιμών καθορίζεται στο εγχειρίδιο πτητικών δοκιμών.
                              
                           2.   Επικεφαλής μηχανικοί πτητικών δοκιμών
                     
                     Οι επικεφαλής μηχανικοί πτητικών δοκιμών λαμβάνουν άδεια από το φορέα που τους απασχολεί όπου αναφέρεται λεπτομερώς το πεδίο των καθηκόντων τους στο πλαίσιο του φορέα. Η άδεια πρέπει να περιέχει τις εξής πληροφορίες:
                     
                                 α)
                              
                              
                                 ονοματεπώνυμο·
                              
                           
                                 β)
                              
                              
                                 ημερομηνία γέννησης
                              
                           
                                 γ)
                              
                              
                                 πείρα και εκπαίδευση·
                              
                           
                                 δ)
                              
                              
                                 θέση στον φορέα·
                              
                           
                                 ε)
                              
                              
                                 πεδίο εφαρμογής της άδειας·
                              
                           
                                 στ)
                              
                              
                                 ημερομηνία πρώτης έκδοσης της άδειας·
                              
                           
                                 ζ)
                              
                              
                                 ημερομηνία λήξης της άδειας, ανάλογα με την περίπτωση· και
                              
                           
                                 η)
                              
                              
                                 αριθμό αναγνώρισης της άδειας.
                              
                           Στους επικεφαλής μηχανικούς πτητικών δοκιμών ανατίθενται καθήκοντα για συγκεκριμένη πτήση μόνο εάν είναι σωματικά και διανοητικά ικανοί να εκτελέσουν με ασφάλεια τα καθήκοντα και να εκπληρώσουν τις υποχρεώσεις που τους ανατίθενται.
                     Ο φορέας οφείλει να θέτει όλα τα σχετικά με τις άδειες αρχεία στη διάθεση των αντίστοιχων κατόχων των αδειών.
                     E.   Επάρκεια και πείρα άλλων μηχανικών πτητικών δοκιμών
                     
                     Άλλοι μηχανικοί πτητικών δοκιμών επί του αεροσκάφους πρέπει να διαθέτουν πείρα και εκπαίδευση ανάλογη των καθηκόντων που τους έχουν ανατεθεί ως μέλη του πληρώματος, και σύμφωνα με το εγχειρίδιο πτητικών δοκιμών, κατά περίπτωση.
                     Ο φορέας οφείλει να θέτει στη διάθεση μηχανικού πτητικών δοκιμών όλα τα αρχεία που αφορούν τις πτητικές δραστηριότητες του εν λόγω μηχανικού.».
                  
               
            
         (1)  Κανονισμός (ΕΕ) αριθ. 1178/2011 της Επιτροπής, της 3ης Νοεμβρίου 2011, για τον καθορισμό τεχνικών απαιτήσεων και διοικητικών διαδικασιών όσον αφορά το ιπτάμενο προσωπικό πολιτικής αεροπορίας δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (ΕΕ L 311 της 25.11.2011, σ. 1).